కేంద్రం తీసుకొచ్చిన అగ్నిపథ్ పథకంపై దేశ వ్యాప్తంగా నిరసనలు వ్యక్తమవుతున్న నేపథ్యంలో త్రివిధ దళాల అధిపతులు ఆదివారం సంయుక్తంగా ఓ ప్రెస్ మీట్ నిర్వహించారు. రెండేళ్లుగా అగ్నిపథ్ పథకంపై అధ్యయనం చేశామని ప్రకటించారు. అంతేకాకుండా ఇతర దేశాల సైన్యాలపై కూడా లోతుగా అధ్యయనం చేసిన తర్వాతే, మన దేశంలో అమలుకు రెడీ అయ్యామని వారు స్పష్టం చేశారు. అయితే సగటు వయస్సును తగ్గించేందుకే ఇలాంటి సంస్కరణలు తెచ్చామని వారు వివరించారు.
సాయుధ దళాల్లో ప్రస్తుత వయస్సు 30 సంవత్సరాకు పైగా వుందని, ఇలా వుంటే కాస్త ఆందోళనకరమని లెఫ్టినెంట్ జనరల్ అనిల్ పూరీ పేర్కొన్నారు. యువకులు గనక సైన్యంలో చేరితే, టెక్నాలజీని సమర్థవంతంగా వాడుతారని, అద్భుతాలు చేసి దేశ రక్షణకు ఉపయోగపడతారని అన్నారు. అలాగే డ్రోన్ల విషయం, సెల్ ఫోన్ల విషయంలోనూ అప్రమత్తంగా వుంటూ.. జాగ్రత్త పడతారన్నది తమ ఉద్దేశమన్నారు. అయితే అగ్నివీరులకు రిజర్వేషన్లు ప్రకటించామని, అది ముందస్తు ప్రణాళికలో భాగమేనని ఆయన స్పష్టం చేశారు. అగ్నిపథ్ పథకాన్ని నిరసిస్తూ ఆందోళనల నేపథ్యంలో తెచ్చిన సవరణ ఎంత మాత్రమూ కాదని పూరీ తేల్చి చెప్పారు. రానూ రానూ అగ్నివీరులను సంఖ్యను పెంచుతామని, 1.25 లక్షలకు కూడా చేరుకుంటుందన్నారు.
భారత సైన్యంలో క్రమశిక్షణే అసలు పునాది అని అనిల్ పూరీ పేర్కొన్నారు. దహనాలు, విధ్వంసానికి ఆర్మీలో చోటే లేదని, నిరసన వ్యక్తం చేస్తున్న సమయంలో విధ్వంసం చేయడం అందులో భాగం కాదని తేల్చి చెప్పారు. అయితే.. ఎవరైనా ఆర్మీలో చేరే సమయంలో పోలీస్ వేరిఫికేషన్ కచ్చితంగా ఉంటుందన్నారు. ఎవరిపైనైనా ఎఫ్ ఐఆర్ నమోదు అయితే.. వారు సైన్యంలో చేరలేరని తేల్చి చెప్పారు.
ఇక.. అగ్నివీరులకు ప్రత్యేక శిక్షణ వుంటుందని పూరీ పేర్కొన్నారు. సైన్యం తరపున వచ్చే అన్ని రకాల సదుపాయాలు వుంటాయని, వారు బయటకు వెళ్లిన నెల రోజుల్లోనే వేరే ఉపాధి కూడా చూసుకోవచ్చన్నారు. నాలుగున్నరేళ్ల తర్వాత డిప్లోమా పత్రం ఇస్తామని, అనేక రంగాల్లో పుష్కలంగా అవకాశాలు వుంటాయని అనిల్ పూరీ ప్రకటించారు.
kendram teesukochina agnipath pathakampai desha vyaaptamgaa nirasanalu vyaktamavutunna nepathyamlo trividha dalaala adhipatulu aadivaaram samyuktamgaa oo press meat nirvahinchaaru. rendellugaa agnipath pathakampai adhyayanam chesamani prakatinchaaru. antekakunda itara deshaala sainyaalapai kuudaa lothugaa adhyayanam chesina tarvate, mana desamlo amaluku redy ayyamani vaaru spashtam chesaru. ayithe sagatu vayassunu tagginchenduke ilanti samskaranalu tecchaamani vaaru vivarinchaaru.
saayudha dalaallo prastuta vayassu 30 samvatsaraaku paiga vundani, ilaa vunte kaasta aandolanakaramani leftinent janaral anil puri perkonnaru. yuvakulu ganaka sainyamlo cherithe, technologyni samarthavantamgaa vaadutaarani, adbhutaalu chesi desha rakshanaku upayogapadataarani annaru. alaage dronla vishayam, sel fonla vishayamloonuu apramattamgaa vuntuu.. jaagratta padataarannadi tama uddesamannaru. ayithe agniveerulaku reservationlu prakatinchaamani, adhi mundastu pranaalikalo bhagamenani aayana spashtam chesaru. agnipath pathakaanni nirasistuu aandolanala nepathyamlo tecchina savarana entha maatramuu kaadani puri telchi cheppaaru. raanuu raanuu agniveerulanu sankhyanu penchutaamani, 1.25 lakshalaku kuudaa cherukuntundannaru.
bhaarata sainyamlo kramasikshane asalu punaadi ani anil puri perkonnaru. dahanaalu, vidhvamsaaniki aarmeelo chote ledani, nirasana vyaktam chestunna samayamlo vidhvamsam cheyadam andulo bhagam kaadani telchi cheppaaru. ayithe.. evaraina aarmeelo chere samayamlo polies varification kachitamgaa untundannaaru. evaripainainaa ef ir namodu ayithe.. vaaru sainyamlo cheralerani telchi cheppaaru.
ika.. agniveerulaku pratyeka sikshana vuntundani puri perkonnaru. sainyam tarapuna vache anni rakala sadupaayaalu vuntaayani, vaaru bayataku vellina nela rojullone vere upaadhi kuudaa chusukovachannaru. nalugunnarella tarvaata diploma patram istamani, aneka rangaallo pushkalamgaa avakaasaalu vuntaayani anil puri prakatinchaaru.